Na osnovu člana 20a. Zakona o radu (“Službene novine Federacije BiH”, broj: 26/2016, 89/2018, 23/2020 - odluka US, 49/2021 - dr. zakon, 103/2021 - dr. zakon i 44/2022), Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21 i 10/22), člana 12. i 13. Jedinstvenog pravilnika o radu Univerziteta u Sarajevu, broj: 02-89/19 od 19.09.2019. godine, Odluke Vlade Kantona Sarajevo o davanju saglasnosti za popunu radnih mjesta na organizacionim jedinicama Univerziteta u Sarajevu, broj: 02-04-33995-24/23 od 27.07.2023. godine i Odluke dekana Fakulteta o raspisivanju javnog oglasa za popunu upražnjenih radnih mjesta, broj:01-3699-2/23, Univerzitet u Sarajevu – Fakultet sporta i tjelesnog odgoja, raspisuje:

**JAVNI OGLAS**

**za prijem u radni odnos**

1. *Stručni saradnik - spasilac - izvršilaca 2, puno radno vrijeme, neodređeno vrijeme na Univerzitetu u Sarajevu – Fakultet sporta i tjelesnog odgoja;*
2. *Stručni saradnik za hemijska sredsva - izvršilaca 1, puno radno vrijeme, neodređeno vrijeme na Univerzitetu u Sarajevu – Fakultet sporta i tjelesnog odgoja;*
3. *Referent za bazensku tehniku - izvršilaca 1, puno radno vrijeme, neodređeno vrijeme na Univerzitetu u Sarajevu – Fakultet sporta i tjelesnog odgoja;*
4. *Referent za obavljanje poslova domara i upravljanja energetskim sistemima Fakulteta - izvršilaca 1, puno radno vrijeme, neodređeno vrijeme na Univerzitetu u Sarajevu – Fakultet sporta i tjelesnog odgoja;*
5. *Stručni saradnik za protivpožarnu zaštitu i zaštitu na radu - izvršilaca 1, puno radno vrijeme, neodređeno vrijeme na Univerzitetu u Sarajevu – Fakultet sporta i tjelesnog odgoja.*

**Uslovi:** Pored općih uslova utvrđenih Zakonom o radu (“Službene novine Federacije BiH”, broj: 26/2016, 89/2018, 23/2020 - odluka US, 49/2021 - dr. zakon, 103/2021 - dr. zakon i 44/2022), kandidati trebaju ispunjavati i slijedeće posebne uslove:

1. Za radno mjesto Stručni saradnik - spasilac, sljedeći su posebni uslovi:

* VSS/180-240 ECTS
* Fakultet sporta i tjelesnog odgoja -Opšti smjer
* Certifikat za spasioce iz vode
* 1 godina radnog iskustva na istim ili sličnim poslovima

2. Za radno mjesto Stručni saradnik za hemijska sredstva, sljedeći su posebni uslovi:

* VSS/180-240 ECTS
* Fakultet prirodnih nauka – smjer hemija
* Znanje engleskog jezika
* Poznavanje rada na računaru
* 1 godina radnog iskustva na istim ili sličnim poslovima

3. Za radno mjesto Referent za bazensku tehniku, sljedeći su posebni uslovi:

* SSS/III stepen odgovarajućeg usmjerenja
* VKV, KV
* Položen ispit za rukovaoca bazenske tehnike

4. Za radno mjesto Referent za obavljanje poslova domara i upravljanja energetskim sistemima Fakulteta, sljedeći su posebni uslovi:

* SSS/III stepen odgovarajućeg usmjerenja
* VKV, KV
* Certifikat o položenom ispitu za kotlovničara
* Certifikat o osposobljenosti za protivpožarnu zaštitu

5. Za radno mjesto Stručni saradnik za protivpožarnu zaštitu i zaštitu na radu, sljedeći su posebni uslovi:

* VSS/180-240 ECTS
* Fakultet tehničkih nauka odgovarajućeg usmjerenja
* Znanje engleskog jezika
* Poznavanje rada na računaru
* 1 godina radnog iskustva na istim ili sličnim poslovima

**Opis poslova:**

1. Za radno mjesto Stručni saradnik - spasilac, sljedeći je opis poslova:

* obavlja stručne poslove neprekidnog nadzora bazena namjenjenog za rekreativce zbog eventualnog utopljenja plivača (neplivača), u slučaju navedene situacije odmah interveniše spašavanjem utopljenika, pruža prvu pomoć utopljeniku, poziva ekipe hitne pomoći kada se za to ukaže potreba, upozorava kupače i druge osobe na poštivanje propisa o sigurnosti na uređenim kupalištima i spriječava kršenje propisa, spriječava opasne situacije u kojima kupač ugrožava vlastitu sigurnost i sigurnost drugih, ovlašten je da udalji korisnike usluge koji se ne pridržavaju kućnog reda i pravila ponašanja na bazenu, brine se o urednosti i tačnosti popunjavanja spasilačkog dnevnika u svojoj smjeni i obavlja druge poslove po nalogu rukovodioca bazena.
* (detaljnije o djelokrugu rada na web stranici https://fasto.unsa.ba/, u dijelu „Pravilnici FASTO“ – Pravilnik o sistematizaciji radnih mjesta)

2. Za radno mjesto Stručni saradnik za hemijska sredstva, sljedeći je opis poslova:

* obavlja stručne poslove, prati i evidentira nabavku svih hemijskih preparata neophodnih za funkcionisanje objekta u smislu propisanih sigurnosno-tehničkih listi, te njihovo pravilno skladištenje i čuvanje, prati kvalitet stanja bazenske vode koja se ostvaruje kroz pravilan i propisan način upotrebe gasnog hlora i drugih hemijskih sredstava kojima se tretira bazenska voda, ostvaruje komunikaciju sa nadležnim institucijama koje prate kvalitet bazenske vode i u slučaju odstupanja odgovoran je za provođenje predviđenih korektivnih mjera i obavlja druge poslove po nalogu rukovodioca bazena.
* (detaljnije o djelokrugu rada na web stranici https://fasto.unsa.ba/, u dijelu „Pravilnici FASTO“ – Pravilnik o sistematizaciji radnih mjesta).

3. Za radno mjesto Referent za bazensku tehniku, sljedeći je opis poslova:

* obavlja poslove rukovanja i upravljanja bazenskom tehnikom, obezbjeđuje blagovremen i ispravan rad navedenih sistema uz poštivanje propisa i tehničkih uslova, vodi računao fizičkoj zaštiti i ispravnosti svih vodova, uređaja i opreme, koji su u vezi sa bazenskom tehnikom, a naročito kada su u pitanju otrovne materije, svakodnevno nadzire stanje rada radnih parametara, opreme i uređaja i podatke od njih unosi u posebnu evidenciju, blagovremeno planira i zadužuje potrebne materijale, opremu i rezervne djelove u cilju pravilnog fukcionisanja cjelokupne bazenske tehnike, vodi posebnu izvještajnu knjigu rada bazenske tehnike koju prima na uvid i dnevno stanje ovjerava rukovodilac bazena i druge poslove po nalogu neposrednog rukovodioca.
* (detaljnije o djelokrugu rada na web stranici https://fasto.unsa.ba/, u dijelu „Pravilnici FASTO“ – Pravilnik o sistematizaciji radnih mjesta).

4. Za radno mjesto Referent za obavljanje poslova domara i upravljanja energetskim sistemima Fakulteta, sljedeći je opis poslova:

* obavlja i vrši poslove nadzora i kontrole i obezbjeđenja rada kotlovnice i sistema grijanja, elektro instalacija, vodovdnih instalacija, sistema protivpožarne zaštite, lifta, održava i vrši manje popravke elektro, vodovodnih, grejnih i dr. instalacija i ostale sitne popravke u zgradi Fakulteta, obavlja i druge poslove po nalogu neposrednog rukovodioca.
* (detaljnije o djelokrugu rada na web stranici https://fasto.unsa.ba/, u dijelu „Pravilnici FASTO“ – Pravilnik o sistematizaciji radnih mjesta).

5. Za radno mjesto Stručni saradnik za protivpožarnu zaštitu i zaštitu na radu, sljedeći je opis poslova:

* obavlja stručne poslove iz domena protivpožarne zaštite i zaštite na radu, u skladu sa pozitivnim zakonskim propisima, pravilnicima i tehničkim uputstvima, upoznaje uposlenike o mjerama sigurnosti zaštite na radu Fakulteta i provodi skup mjera i radnji tehničko-organizacione, upravne, obrazovne i propagandne naravi kojima se osigurava bezbjedan proces rada i sigurnost objekata Fakulteta kao cjeline, nadzire ispravan i funkcionalan rad hlorne stanice bazena i obavlja druge poslove po nalogu šefa službe za opće poslove.
* (detaljnije o djelokrugu rada na web stranici https://fasto.unsa.ba/, u dijelu „Pravilnici FASTO“ – Pravilnik o sistematizaciji radnih mjesta).

***Mjesto rada:*** Univerzitet u Sarajevu - Fakultet sporta i tjelesnog odgoja, ul. Patriotske lige 41, Sarajevo.

***Radno vrijeme:*** 40 sati sedmično (puno radno vrijeme).

* **Osnovna plaća za radno mjesto Stručni saradnik - spasilac:** U skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu („Službene novine Kantona Sarajevo“, broj: 13/21) - 1.386,00 KM
* **Osnovna plaća za radno mjesto Stručni saradnik za hemijska sredstva:** U skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu („Službene novine Kantona Sarajevo“, broj: 13/21) - 1.386,00 KM
* **Osnovna plaća za radno mjesto Referent za bazensku tehniku:** U skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu („Službene novine Kantona Sarajevo“, broj: 13/21) - 990,00 KM
* **Osnovna plaća za radno mjesto Referent za obavljanje poslova domara i upravljanja energetskim sistemima Fakulteta:** U skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu („Službene novine Kantona Sarajevo“, broj: 13/21) - 990,00 KM
* **Osnovna plaća za radno mjesto Stručni saradnik za protivpožarnu zaštitu i zaštitu na radu:** U skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu („Službene novine Kantona Sarajevo“, broj: 13/21) - 1.386,00 KM

**Uz svojeručno potpisanu Prijavu na konkurs sa kontakt podacima (adresa, broj telefona i e-mail) sa tačnom naznakom radnog mjesta (obavezno upisati naziv radnog mjesta i na kovrti) za koje se prijavljuju, uz obavezno navođenje priložene dokumentacije, kandidati su obavezni dostaviti (original ili ovjerene kopije):**

* Biografija/CV (kandidati za pozicije 1, 2, 3, 4 i 5);
* Diploma o stečenoj visokoj stručnoj spremi i dodatak diplome (nostrifikovane/priznate diplome ako su iste stečene van BiH ili u nekoj drugoj državi nakon 06.04.1992. godine) za pozicije pod rednim brojem 1., 2., i 5.;
* Dokaz o radnom iskustvu na istim ili sličnim poslovima (potvrda/uvjerenje poslodavca kod kojeg je kandidat radio ili radi) za pozicije pod rednim brojem 1., 2., i 5.;
* Svjedočanstvo o završenoj srednjoj stručnoj spremi za pozicije pod rednim brojem 3.i 4.
* Izvod iz matične knjige rođenih (kandidati za pozicije 1, 2, 3, 4 i 5);
* Uvjerenje o državljanstvu - ne starije od 6 mjeseci (kandidati za pozicije 1, 2, 3, 4 i 5);
* Dokaz o poznavanju engleskog jezika za pozicije pod rednim brojem 2. i 5.
* Dokaz o poznavanju rada na računaru za pozicije pod rednim brojem 2. i 5.
* Certifikat o položenom ispitu za kotlovničara za poziciju pod rednim brojem 4.
* Certifikat o osposobljenosti za protivpožarnu zaštitu za poziciju pod rednim brojem 4.
* Dokaz o položenom ispitu za rukovaoca bazenske tehnike za poziciju pod rednim brojem 3.
* Certifikat za spasioce iz vode za poziciju po rednim brojem 1.

**Pored prethodno navedene obavezne dokumentacije lica koja imaju prednost prilikom zapošljavanja u skladu sa posebnim propisom dostavljaju i sljedeću dokumentaciju u orginalu ili ovjerenoj kopiji:**

* Prijava prebivališta/boravišta u Kantonu Sarajevo, ne starija od 3 mjeseca od dana izdavanja od nadležnog organa (dostavlja je lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomena“)
* Dokaz da je kandidat zaposlen sa nižom stručnom spremom od one koju posjeduje (potvrda poslodavca sa obaveznom naznakom o stručnoj spremi sa kojom obavlja navedene poslove)
* Potvrda o nezaposlenosti Službe za zapošljavanje Kantona Sarajevo ne starija od datuma objavljivanja ovog Javnog oglasa (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomena“)
* Dokaz da je kandidat zaposlen na određeno vrijeme (potvrda poslodavca - original ili ovjerena fotokopija),
* Potvrda, uvjerenje ili drugi dokument o ispunjavanju uvjeta za ostvarivanje prava prioriteta u zapošljavanju (dostavlja lice koje ostvaruje prednost prilikom zapošljavanja u skladu sa posebnim zakonom – detalji navedeni pod "Napomena").

**NAPOMENE:**

* O datumu, vremenu i mjestu obavljanja pismenog i usmenog ispita kandidati će biti obaviješteni pismenim putem i putem web stranice Univerziteta u Sarajevu-Fakulteta sporta i tjelesnog odgoja <https://fasto.unsa.ba/> u dijelu „Novosti“ nakon zatvaranja Javnog oglasa. O konačnim rezultatima javnog oglasa svi prijavljeni kandidati bit će pismeno obaviješteni u roku od pet dana od dana donošenja odluke o prijemu u radni odnos.
* Rok za prijavu je 10 dana od dana objave obavijesti o objavljivanju Javnog
* oglasa u dnevnim novinama „ Dnevni avaz“.
* Na prijavama obavezno naznačiti adresu i kontakt telefon (poželjno i e-mail adresu).
* Nepotpune, neblagovremene i neuredne prijave neće se uzeti u razmatranje.
* Ako kandidat ne pristupi pismenom ili usmenom ispitu, smatrati će se da je odustao od dalje procedure Javnog oglasa.
* Poslovnik o radu Komisije biti će objavljen na oficijelnoj web stranici Univerziteta u Sarajevu-Fakulteta sporta i tjelesnog odgoja <https://fasto.unsa.ba/> u dijelu „Novosti“ i na web stranici Univerziteta u Sarajevu <https://www.unsa.ba/> u dijelu „Konkursi“.
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 31/22), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20 i 27/21), Instrukcijom o bližoj primjeni kriterija vrednovanja prema Uredbi o jedinstvenim kriterijima („Službene novine Kantona Sarajevo, broj: 38/20 i 28/21), koju dokazuju odgovarajućim dokumentima (potvrda, rješenje, uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost.
* Kandidat koji bude izabran, dužan je dostaviti uvjerenje o zdravstvenoj sposobnosti, uvjerenje o stažu izdato od Federalnog zavoda PIO/MIO i uvjerenje da se protiv istog ne vodi krivični postupak.
* Dokumentacija koju kandidati predaju na javni oglas, ne vraća se.

**OBAVJEŠTENJE ZA KANDIDATE**

* Pitanja, listu propisa i literature iz oblasti iz koje će se polagati pismeni i usmeni ispit, kandidat može preuzeti na Pisarnici Univerziteta u Sarajevu-Fakulteta sporta i tjelesnog odgoja, odnosno na web stranici Univerziteta u Sarajevu-Fakulteta sporta i tjelesnog odgoja <https://fasto.unsa.ba/> u dijelu „Novosti“ i na web stranici Univerziteta u Sarajevu <https://www.unsa.ba/> u dijelu „Konkursi“.

\*Popis dokumentacije kojom se dokazuje status korisnika prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo

|  |  |  |  |
| --- | --- | --- | --- |
| **Redni broj:**  | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca-Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i-Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete: a) ratnog vojnog invalidab) dobitnika ratnog priznanja i odlikovanjac) demobiliziranog branioca | Uvjerenje o statusu djeteta ratnog vojnog invalidaRješenje o priznatom pravu na: a) invalidninub) mjesečni novčani dodatakc) uvjerenje o učešću u Oružanim snagama | a) i b) Općinska služba za boračko-invalidsku zaštituc) Grupa za pitanja evidencija iz oblasti vojne obaveze prema mjestu prebivališta |
| 6. | Supruga ratnog vojnog invalida  | - Uvjerenje o statusu supruge ratnog vojnog invalida- Rješenje o priznatom pravu na invalidninu | Općinska služba za boračko-invalidsku zaštitu |

Osim navedenih kategorija korisnika prava koji ostvaruju prednost pri zapošljavanju, u skladu sa Uredbom o izmjenama i dopunama Uredbe o jedinstvenim kriterijima („Službene novine Kantona Sarajevo“, broj: 27/21),  obuhvaćena je i kategorija “supruga ratnih vojnih invalida, kao člana uže porodice ratnog vojnog invalida” **(u ovom slučaju, kandidat koji ostvaruje navedeno pravo, dostavlja: rješenje o priznatom svojstvu ratnog vojnog invalida na ime supruga i izvod iz matične knjige vjenčanih)**.

**NAČIN I ROK PRIJAVE:**

**Javni oglas/konkurs ostaje otvoren 10 dana od dana objavljivanja obavijesti o objavljivanju javnog oglasa u dnevnim novinama.**

Prijava na javni oglas podnosi se u zatvorenoj koverti, lično ili putem pošte na adresu Univerziteta u Sarajevu – Fakulteta sporta i tjelesnog odgoja, ul. Patriotske lige 41, Sarajevo, sa naznakom „NE OTVARAJ – PRIJAVA NA JAVNI OGLAS“ sa naznakom pozicije na koju se kandidat prijavljuje.

**UNIVERZITET U SARAJEVU**

**FAKULTET SPORTA I TJELESNOG ODGOJA**

**Patriotske lige 41**

**71000 SARAJEVO**

**https://fasto.unsa.ba/**

Dodatna obavještenja mogu se dobiti u Službi na pravne poslove, tel. +387 33 211-537